Ses in hof vir moord op bejaarde egpaarGordon en Lorraine Adam. Foto: OFM Konst. Maselela Langa, woordvoerder van die polisie, sê die saak teen die ses beskuldigdes, tussen 15 en 18 jaar oud, is tot 11 Maart uitgestel wanneer hulle om borg sal aansoek doen. Twee van die beskuldigdes, Tshepo Ramatlama en Sphiwe Sakman, is 18 jaar oud en sal in polisieaanhouding bly. Die beskuldigdes word aangekla van moord, huisroof en die diefstal van ŉ voertuig. Die Adam-egpaar se seun, Ashley, het op Saterdag 9 Februarie op sy ouers se liggame in hul huis afgekom. Die egpaar is in hul huis oorval terwyl hulle geslaap het. Gordon is verskeie kere met ŉ skerp voorwerp in die bors en rug gesteek en Lorraine is glo met ŉ panga teen die kop gekap. Die aanvallers het in die egpaar se Toyota-bakkie gevlug. Twee vuurwapens en ŉ selfoon is gesteel. Dit is minstens die vyfde dubbele moord sedert 2010 in die Vrystaat.